
RINKOS KONSULTACIJA

Dėl Metalphoto® technologija gaminamų ilgalaikių QR kodų etikečių gamybos ir tiekimo galimybių Lietuvos rinkoje.

1. Konsultacijos tikslas

Šios rinkos konsultacijos tikslas – surinkti informaciją iš Lietuvos rinkos dalyvių (gamintojų, tiekėjų, atstovų ar platintojų) apie galimybę pagaminti arba tiekti ilgalaikes metalines etiketės, pagamintas pagal Metalphoto® technologiją, su integruotais QR kodais, skirtas naudoti lauke esančių elektros skirstymo įrenginių ir spintų žymėjimui.

2. Kontekstas ir paskirtis

Etiketės bus naudojamos lauko sąlygomis, kuriose veikia šie veiksniai:
- tiesioginiai UV spinduliai;
- dideli temperatūros svyravimai (nuo –30 °C iki +60 °C ar daugiau);
- drėgmė, lietus, sniegas, šalčio–šilumos ciklai;
- galimas kontaktas su dulkėmis, korozinėmis medžiagomis ar plovikliais;
- mechaninis poveikis (valymas, įbrėžimai, vibracijos).
Dėl šių priežasčių būtina užtikrinti, kad ženklinimo sprendimas būtų:
- ilgalaikis (mažiausiai 10 metų eksploatacijos trukmė);
- atsparus aplinkos poveikiui;
- užtikrinantis QR kodo įskaitomumą per visą eksploatacijos laikotarpį.

3. Preliminarūs techniniai reikalavimai

1. Gamybos technologija: Metalphoto® (fotocheminiu būdu anoduoto aliuminio ženklinimas).
2. Medžiaga: anoduotas aliuminis, storis 0,3–1,0 mm.
3. Dydis: preliminariai ~50 × 80 mm (galimi kiti variantai pagal pasiūlymus).
4. Spauda: fotocheminiu būdu įtvirtintas vaizdas (QR kodas, numeracija, tekstas).
5. Atsparumo reikalavimai:
- UV spinduliams (neblunka ≥10 metų lauko sąlygomis);
- cheminiams reagentams (degalams, alyvai, valikliams);
- mechaniniam nusidėvėjimui ir įbrėžimams;
- korozijai.
6. Tvirtinimas:
- lipnus pagrindas (aukštos kokybės klijai, tinkami metalui ir dažytam paviršiui, pvz., 3M VHB);
- arba mechaninis tvirtinimas (skylės, kniedės).
7. Identifikavimas: unikalus QR kodas (pagal pateiktus duomenis).
8. Eksploatacijos sąlygos: lauko aplinka, IP54–IP65 elektros įrenginiai.
9. Kilmės reikalavimas: Tiekėjų prašome siūlyti ne trečiųjų šalių kilmės prekes. 
*Trečiosios šalys, tai šalys, kurios nėra Pasaulio prekybos organizacijos narės, pasirašiusios susitarimo dėl viešųjų pirkimų.

Pasaulio prekybos organizacijos narių, kurios yra pasirašiusios susitarimą dėl viešųjų pirkimų, sąrašas yra skelbiamas viešai, jį galite rasti čia (https://www.wto.org/english/tratop_e/gproc_e/memobs_e.htm).


4. Pateiktina informacija iš tiekėjų
Rinkos dalyvių prašoma pateikti šią informaciją:

	Eil.Nr.
	Klausimai
	Tiekėjo atsakymas

	1.
	Ar jūsų įmonė turi galimybę gaminti Metalphoto® technologijos etiketes vietoje ar per sertifikuotą partnerį?
	

	2.
	Ar turite sertifikaciją arba patvirtinimą, kad naudojate Metalphoto® technologiją (pvz., Metalphoto Certified Converter statusas)?
	

	3.
	Koks yra minimalus užsakymo kiekis, gamybos terminas ir preliminari vieneto kaina? (Preliminarus, kiekis 10 000 -20 000 vnt. per metus)
	

	4.
	Ar galite pateikti bandinius / pavyzdžius testavimui?
	

	5.
	Ar galėtumėte pasiūlyti alternatyvias, lygiavertes technologijas, užtikrinančias tą patį patvarumą? Jeigu taip, aprašykite savo siūlymą.
	

	6.
	Ar jūsų įmonė turi patirties gaminant ženklinimo sprendimus elektros, dujų energetikos, gamybos sektoriams? Jeigu taip, trumpai aprašykite.
	

	7.
	Pirkime bus taikomas reikalavimas, jog tiekėjo pasiūlyme tiekti prekes trečiųjų šalių kilmės produktų dalis, negali sudaryti daugiau kaip 50 procentų visos pasiūlytos produktų vertės.
Ar Jums yra žinoma, kad pirkime bus siūlomos ne trečiųjų šalių kilmės prekės. Prašome nurodyti kilmės šalį ir pateikti tai patvirtinančius dokumentus.
	



